《次韵和原甫登禅智寺上方院二首 其一》
宋代·刘攽

访旧起废境，赏心如此回。平川似曲沼，崇冈象层台。

前驺经林似，飞盖凌崔嵬。漏迟日向永，景照春已来。

即事有馀胜，怀古常兴哀。寥落江都宫，壮丽安在哉。

方昔盛欢娱，宁知名已颓。一咏宜春赋，怅然为停杯。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。